
	[bookmark: nev]KOSZÓ CSABA
Környezetgazdálkodási, agrármérnöki szak
MSc, 2. félév
Pannon Egyetem
Georgikon Kar
	






Témavezető:
	Dr. Pályi Béla
egyetemi docens, PE GK




Megújuló energiák alkalmazási lehetőségei a Salföldi Természetvédelmi Majorban

A XXI. század elején fokozatosan növekvő energiaárakkal kell szembesülni. Így mára már nem az a fő kérdés, hogy kell e alkalmazni megújuló energiaforrásokat, hanem, hogy azok miként válthatják ki hatékonyan a fosszilis energiahordozókat. Vizsgálatomat a Balatonfelvidéki Nemzeti Parkon belül a Salföldi Természetvédelmi Majorral kapcsolatban végeztem.
A vizsgálat arra terjed ki, hogy a majorban milyen mértékű az energiafelhasználás és az adott körülmények között, mennyire lehetséges ésszerűen használni a szóba jöhető megújuló energiaforrásokat. Néhány példa: a szélgenerátorokkal Magyarországon nagyobb mennyiségű villamos áram termelést csak igen nagy teljesítményű berendezésekkel lehet megvalósítani, de az utóbbi években több tanulmány is figyelmeztet a nagy teljesítményű turbinák környezetre gyakorolt káros hatásaira. A hőszivattyús rendszerek a talajhő segítségével stabilan képesek ellátni egy épület fűtési igényeit, de az épület állapota és a megválasztott technológia függvényében bizonyos mennyiségű áramot fogyasztanak, ami az un.: éves munkaszámmal jellemezhető. Egyre inkább terjedőben vannak a modern fatüzelésű kazánok (pl.: pellet és faelgázosító kazán). Ennek fő oka, a magas hatásfok, takarékos fogyasztás és az alacsony káros anyag kibocsátás. A napkollektorok és napelemek használatára kedvezőek a feltételek, de ez inkább csak a tavasztól őszig terjedő időszakra vonatkozik.
Egy ilyen major korszerű energiaellátása mellett szerepet kell kapnia a technológia bemutatásának is. De nem utolsó sorban számolni kell azok költségvonzataival. Mivel ha csak egy-egy berendezés megtérülési idejét nézzük, akkor nem mindig számolhatunk olcsóbb energiával, még ha az környezetbarát is. Viszont az újabb pályázatok is azt sugallják, hogy a megújuló energiák alkalmazása még így is képes többletet nyújtani a fosszilis energiahordozók használatával szemben.



